هلأ لما الحائض تنمتع من دخول المسجد طول فترة حيضها اللي ممكن تمد لعشر أيام عند البعض يعني فترة مش قليلة , رغم إنو المسجد مكان تعبّد . كيف فيني ادحض فكرة إنو ربنا ما بدو ياني بهالفترة وإنو هالفترة أنا مكروهة فيها , كيف فيني إلغي فكرة إنو هالشي إهانة بكوني أنثى ؟
أصلًأ أصلًا من أساسه عبادة المرأة في بيتها خير من عبادتها في المسجد بالإجماع. فهي مش مسألة أنه ربنا سبحانه لا يقبلك في الفترة دي ولا حاجة ، إحنا ما عندناش أماكن محددة للعبادة غير في الحج والعمرة ، غير كده كل العبادات ممكن تتعمل في كل حتة في أي وقت ، وبالنسبة للمرأة ، فتعبدها في قعر بيتها خير لها من فسحة البيت ، وتعبدها في فسحة البيت خير لها من المسجد بنص كلام النبي عليه الصلاة والسلام. وعندنا في الإسلام مافيش فكرة أن الحائض امرأة مكروهة ، وأن هذا تلبس من الشيطان - كما كان عند اليهود -. هي يا جماعة مجرّد ظاهرة فسيولوجية نابعة من كون حضرتك عندك رحم ، بس.  وعبادتك في الفترة دي : اللي ربنا أمرك بيها ، هي بالظبط أنك ما تقعديش في المسجد ، وما تصليش ولا تصومي ، ولا تمسي المصحف.  يعني أنتي بتاخدي ثواب على كده ، بتاخدي ثواب أنك مش بتقعدي في المسجد ، ومش بتصلي ولا بتصومي.  زي بالظبط لو إنتي مش حائض ، بتاخدي ثواب على المكوث في المسجد وثواب على الصلاة والصوم ومس المصحف. يعني في الحالتين : فيه ثواب.  ليه ربنا هيكون مش عايزك أو كارهك في الفترة دي وهو بيديكي ثواب على كل دا. عادي ، خدوا الموضوع ببساطة.